बताते हैं कि यहां से उसका गांव महज डेढ़ किलोमीटर दूर है और वह घर से नाराज होकर यहां आए थे। सोमवार को दिन में11 बजे अनंगपाल, इंद्रपाल के घर के आंगन में बैठे बातचीत कर रहे थे। इसी बीच दो युवक आए और उन्होंने अनंगपाल से अपने दस हजार रुपये मांगे। विवाद बढ़ने पर उन युवकों ने अनंगपाल की तमंचे से सीने में गोली मारकर हत्या कर दी। फिर हमलावर भाग गए। इंद्रपाल ने उसी समय मृतक के परिजनों को मोबाइल फोन से सूचना दी। मृतक के परिजन तत्काल मौके पर पहुंच गए। मृतक के पुत्र रंजीत सिंह ने कोतवाली में हत्या की रिपोर्ट दर्ज करा दी है। रिपोर्ट में गांव अमृती के बुधपाल सिंह और मुन्ना सिंह को नामजद किया गया है। पुलिस ने शव पोस्टमार्टम को भेजा है। एएसपी डॉ अरविंद भूषण पांडेय ने सीओ तौकीर अहमद के साथ मौका मुआयना किया। पुलिस ने हत्यारोपियों के घरों पर छापे मारे, लेकिन वे नहीं मिले।